Perspectives4Democracy

Oris projekta in opis poteka dogodkov

Osrednja tema našega projekta je demokracija. Po podatkih in raziskavah v Evropi demokratična načela in udejanjanje le-teh med mladimi v Evropi pada. Prek projekta želimo vplivati na mlade, da je enakopravnost, pravičnost in sodelovanje med ljudmi in narodi pomembno. Različne pristope, ideje in poglede štirih narodov bomo povezali in spletli zgodbo našega projekta.

V projektu sodelujemo štiri šole:

Mittelschule Zirndorf (Nuremdorf, Bavarija, Nemčija), Etelanummi secondary school (Pietarsaari, Finska), Salesianos San Jose School (Pizarrales, Salamanca, Španija), Osnovna šola Gorje (Zgornje Gorje, Slovenija)

V šolskem letu 2019/2020 bomo delali in razmišljali o demokraciji v okviru krožka (sreda predura). Učenci sedmih in osmih razredov bodo sodelovali tudi pri pouku DKE. Vsi razredi na šoli pa bodo imeli eno oziroma dve razredni uri na temo demokracija.

Projekt bo potekal dve leti. Letošnje leto bomo učitelji in učenci odšli na obisk na Finsko v mesecu januarju 2020. V mesecu maju 2020 pa bodo k nam v Slovenijo prišli učenci in učitelji sodelujočih šol. Naslednje šolsko leto bomo oktobra 2020 odšli na obisk šole v Španiji in v mesecu aprilu 2021 v Nemčijo. Pred obiski bodo potekala srečanja učiteljev.

Za potovanje in bivanje smo iz Evropskih sredstev pridobili denar.

Koordinatorka projekta:

Jerca Šolar Rihtar